Verejný obstarávateľ: Mestská časť Bratislava–Petržalka, Kutlíkova 17, 852 12 Bratislava 

Verejná súťaž

podľa ustanovení §§ 113 – 116 (podlimitné zákazky bez využitia elektronického trhoviska) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej „zákon o verejnom obstarávaní“)

SÚŤAŽNÉ  PODKLADY

Predmet zákazky: „Areál športu a hier JAMA na Šášovskej ulici“

Súlad súťažných podkladov so zákonom o verejnom obstarávaní potvrdzuje procesný garant: 

                  	
Bc. Tomáš Čajda
       referát verejného obstarávania

OBSAH  SÚŤAŽNÝCH  PODKLADOV 

A.1   Pokyny pre uchádzačov/záujemcov
1.	  Identifikácia verejného obstarávateľa		
2.	  Predmet zákazky				
3.	  Rozdelenie predmetu zákazky			
4.	  Miesto uskutočnenia predmetu zákazky 
5.	  Trvanie zmluvy alebo lehoty uskutočnenia
6.	  Zdroj finančných prostriedkov		
7.	  Vyhotovenie ponuky			
8.	  Jazyk ponuky			
9.	  Variantné riešenie				
10.	  Mena a ceny uvádzané v ponuke
11.	  Obsah ponuky			    	
12.	  Náklady na prípravu ponuky
13.	  Oprávnenie predložiť ponuku – záujemca/uchádzač		
14.	  Predloženie ponuky, doplnenie, zmena a odvolanie ponuky
15.	  Označenie obálky ponuky
16.	  Miesto a lehota na predkladanie ponuky
17.	  Lehota viazanosti ponuky
18.	  Dorozumievanie medzi verejným obstarávateľom a záujemcami/uchádzačmi
19.	  Vysvetľovanie a doplnenie súťažných podkladov
20.	  Obhliadka miesta uskutočnenia predmetu zákazky 
21.	  Otváranie ponúk
22.	  Posúdenie splnenia podmienok účasti
23.	  Vyhodnocovanie ponúk
24.	  Informácia o výsledku vyhodnocovania ponúk
25.	  Uzavretie zmluvy
26.     Ďalšie informácie

A.2   Kritériá na vyhodnotenie ponúk a pravidlá ich uplatnenia

B.1   Opis predmetu zákazky

B.2 	Spôsob určenia ceny

B.3   Obchodné podmienky uskutočnenia predmetu zákazky 

A.1  POKYNY PRE UCHÁDZAČOV / ZÁUJEMCOV

1	Identifikácia verejného obstarávateľa 
Názov organizácie:	Mestská časť Bratislava-Petržalka
Adresa sídla:	Kutlíkova 17, 852 12 Bratislava
Krajina:				Slovenská republika
IČO:	00 603 201
Kontaktná osoba: 	Bc. Tomáš Čajda, Ing. Karol Holásek
Telefón:	02/68 288 853
E-mail:	tomas.cajda@petrzalka.sk , karol.holasek@petrzalka.sk	
Internetová adresa (URL):	www.petrzalka.sk 
Verejný obstarávateľ podľa § 7 ods. 1 písmeno b) zákona č. 343/2015 zákona o verejnom obstarávaní.

2	Predmet zákazky
2.1	Názov predmetu zákazky: Areál športu a hier JAMA na Šášovskej ulici
2.2 	Stručný opis zákazky: Podrobné vymedzenie predmetu zákazky tvorí samostatnú časť súťažných podkladov B.1 Opis predmetu zákazky (projektová dokumentácia a výkaz výmer).
2.3	Spoločný slovník obstarávania (CPV): 
Hlavný predmet; Hlavný slovník: 45.21.22.00-8
2.4	Predpokladaná hodnota zákazky (bez DPH): 200 000,00 €.

3	Rozdelenie predmetu zákazky 
3.1	Predmet zákazky nie je rozdelený na časti. Uchádzač predloží ponuku na celý predmet zákazky.

4	Miesto uskutočnenia predmetu zákazky predmetu zákazky
4.1	Bratislava, Petržalka
4.2	NUTS kód: SK01 

5	Trvanie zmluvy alebo lehoty uskutočnenia 
5.1	Verejný obstarávateľ uzavrie na základe tohto verejného obstarávania zmluvu o dielo (ďalej len „zmluva”) na vykonanie stavebných prác podľa ustanovenia § 536 zákona č. 513/1991 Zb. Obchodný zákonník v znení neskorších predpisov.
5.2	Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia podľa všeobecne záväzných právnych predpisov platných v čase podpísania zmluvy. 
5.3	Dĺžka trvania zmluvy na predmet zákazky: 18 mesiacov. 
5.4	Podrobné vymedzenie zmluvných podmienok predmetu zákazky tvorí časť súťažných podkladov B.3 Obchodné podmienky dodania predmetu zákazky, vrátane časti súťažných podkladov B.1 Opis predmetu zákazky a bodu 10 časti súťažných podkladov A.1 Pokyny pre záujemcov a uchádzačov.

6	Zdroj finančných prostriedkov
6.1	Predmet zákazky sa bude financovať z prostriedkov verejného obstarávateľa formou bezhotovostného platobného styku v eurách na základe predloženej faktúry. Splatnosť faktúry je 30 dní odo dňa jej doručenia. 
6.2	Verejný obstarávateľ môže poskytnúť preddavok.

7	Vyhotovenie ponuky
7.1	Ponuka musí byť vyhotovená v písomnej forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.
7.2	Uchádzač predloží písomnú ponuku podľa bodu 16.1 týchto súťažných podkladov v jednom listinnom origináli a v jednej elektronickej kópii na pamäťovom médiu (na CD/DVD nosičoch alebo na iných vhodných nosičoch), vo formáte súborov pdf v strojovo čitateľnom tvare (textové a tabuľkové výstupy), obrázkové výstupy vo formáte  pdf, prípadne vo formáte pre kompresiu súborov zip (ďalej len „CD/DVD nosič“). Na týchto CD/DVD nosičoch bude nahratá kompletná ponuka uchádzača tak, aby obsah CD/DVD nosičov bol identický s ponukou predloženou v písomnej/papierovej forme, pričom ak ide o doklady, ktoré sú v ponuke a sú podpísané alebo obsahujú odtlačok pečiatky, predkladajú sa v elektronickej ponuke s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačok pečiatky. CD/DVD je určené na účely zverejňovania dokumentov na webovom sídle verejného obstarávateľa, t.j. v profile, preto musia byť primerane označené vo väzbe na zachovanie mlčanlivosti o obchodnom tajomstve a o informáciách označených ako dôverné podľa § 22 zákona, ako aj vo väzbe na ochranu osobných údajov podľa platných právnych predpisov Slovenskej republiky (ďalej len „dôverné informácie“).
7.3	Uchádzač je zodpovedný za označenie a zabezpečenie súborov uvedených na CD/DVD v súlade so zákonom na ochranu osobných údajov podľa platných právnych predpisov Slovenskej republiky, aby mohli byť priamo použité na ich zverejnenie v profile. 
7.4	Ak ponuka obsahuje dôverné informácie, uchádzač ich v ponuke viditeľne označí. Verejný obstarávateľ odporúča, aby ponuka uchádzača predložená podľa bodu 11 týchto súťažných podkladov obsahovala uchádzačom vypracovaný „Zoznam dôverných informácií“ s identifikáciou čísla strany, čísla odseku, bodu a textu obsahujúceho dôverné informácie.

8	Jazyk ponuky
8.1	Ponuka a ďalšie doklady a dokumenty vo verejnom obstarávaní sa predkladajú v slovenskom jazyku.
8.2	Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do slovenského jazyka, okrem dokladov predložených v českom jazyku. 

9	Variantné riešenie
9.1	Záujemcom sa neumožňuje predložiť variantné riešenie vo vzťahu k požadovanému predmetu zákazky.
9.2	Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

10	Mena a ceny uvádzané v ponuke
10.1	Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v  znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách;
10.2	Uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie dohody, pričom do svojej/ich cien, ktoré nesmú byť vyjadrené číslom „0“, ani záporným číslom, zahrnie všetky náklady spojené s plnením tohto predmetu zákazky. Pri nesplnení tejto náležitosti ponuky bude verejný obstarávateľ postupovať v súlade so zákonom o verejnom obstarávaní. 
10.3	Navrhované ceny za dodanie predmetu zákazky musia obsahovať ceny za celý požadovaný predmet zákazky;
10.4	Ak je uchádzač platiteľom DPH navrhovanú zmluvnú cenu v ponuke uvedie v zložení: 
10.4.1	jednotková cena bez DPH,
10.4.2	jednotková cena vrátane DPH,
10.4.3	cena spolu bez DPH,
10.4.4	cena spolu vrátane DPH.
10.5	Ak uchádzač nie je platiteľom DPH, uvedie navrhovanú zmluvnú cenu bez DPH za celý predmet zákazky spolu. Skutočnosť, že nie je platiteľom DPH, uvedie v ponuke.
10.6	Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch vrátane návrhu dohody.
10.7	Všetky ceny a výpočty sa zaokrúhľujú na dve desatinné miesta.

11	Obsah   ponuky
Ponuka predložená uchádzačom musí obsahovať doklady, dokumenty, vyhlásenia podľa oznámenia o vyhlásení verejného obstarávania a týchto súťažných podkladov, vo forme uvedenej v oznámení o vyhlásení tejto súťaže a v týchto súťažných podkladoch (doplnené tak, ako je to stanovené v týchto súťažných podkladoch). Verejný obstarávateľ odporúča uchádzačom predložiť aj podpísaný zoznam všetkých predkladaných dokladov, dokumentov a vyhlásení.
11.1	Ponuka – obsah časti ponuky označenej slovom „OSTATNÉ“:
11.1.2	Identifikačné údaje uchádzača (v prípade skupiny poskytovateľov za každého člena skupiny poskytovateľov): obchodný názov, sídlo alebo miesto podnikania, meno, priezvisko a funkcia štatutárneho orgánu (členov štatutárneho orgánu) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu, kontaktné telefónne číslo, číslo faxu, e-mail, internetová adresa,
11.1.3 Vyhlásenie uchádzača – plnomocenstvá podľa vzoru priloženého k tejto časti súťažných podkladov;
11.1.4	Podmienky účasti týkajúce sa osobného postavenia, finančného a ekonomického postavenia a odbornej alebo technickej spôsobilosti, ako aj spôsob ich preukazovania je uvedený v predmetnom oznámení o vyhlásení verejného obstarávania uverejnenom dňa 21.10.2016 vo Vestníku VO č. 205/2016 pod značkou 14796 - WYP.
11.1.5	Dokumenty/doklady preukazujúce splnenie požiadaviek na predmet zákazky uvedené podľa časti súťažných podkladov B.1 Opis predmetu zákazky/požiadavky na predmet zákazky;
11.1.6	Obchodné podmienky dodania predmetu zákazky (návrh zmluvy o dielo v jednom vyhotovení) podľa časti súťažných podkladov B.2 Obchodné podmienky dodania predmetu zákazky;
11.1.7	Kópiu časti ponuky označenú ako „OSTATNÉ“ na CD/DVD nosiči vyhotovenú v zmysle bodu 7.3.
11.2	Ponuka – obsah časti ponuky označenej slovom „KRITÉRIÁ“:
	11.2.3	Návrh na plnenie kritérií podľa vzoru uvedeného v časti súťažných podkladov A.2 Kritériá na vyhodnotenie ponúk a pravidlá ich uplatnenia. 
	11.2.4	Kópiu časti ponuky označenú ako „KRITÉRIÁ“ na CD/DVD nosiči vyhotovenú v zmysle bodu 7.3.

12	Náklady na prípravu ponuky
12.1	Všetky náklady a výdavky spojené s prípravou, spracovaním a predložením ponuky znáša záujemca/uchádzač bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.
12.2	Ponuky doručené predpísaným spôsobom podľa týchto súťažných podkladov na adresu verejného obstarávateľa/adresu kontaktného miesta podľa bodu 1 týchto súťažných podkladoch, v lehote na predkladanie ponúk podľa týchto súťažných podkladov sa uchádzačom nevracajú. Zostávajú ako súčasť dokumentácie vyhláseného verejného obstarávania.

13	Oprávnenie predložiť ponuku – záujemca/uchádzač
13.1	Záujemca podľa § 2 ods. 5 písm b) zákona o verejnom obstarávaní je hospodársky subjekt, ktorý má záujem o účasť vo verejnom obstarávaní;
13.2	Uchádzač podľa § 2 ods. 5 písm c)  zákona o verejnom obstarávaní je hospodársky subjekt, ktorý predložil ponuku;
13.3	Ponuku môže predložiť aj skupina zhotoviteľov. Skupina zhotoviteľov nemusí vytvoriť právne vzťahy do predloženia ponuky. V prípade prijatia ponuky skupiny zhotoviteľov z dôvodu riadneho plnenia dohody verejný obstarávateľ vyžaduje od skupiny zhotoviteľov vytvorenie právnych vzťahov pred uzatvorením dohody. Verejný obstarávateľ neurčuje uchádzačom vytvorenie subjektu s právnou subjektivitou. Je postačujúce, aby bolo založené združenie bez právnej subjektivity na základe dohody o združení podľa § 829 Občianskeho zákonníka alebo obdobného právneho predpisu platného v inom členskom štáte EÚ. V takomto prípade je z hľadiska priehľadnosti vzťahov a prípadného vymáhania záväzkov potrebné, aby takáto dohoda bola uzatvorená písomne a aby obsahovala podmienky pre všetkých účastníkov združenia, ako sa majú pričiniť o dosiahnutie dojednaného účelu, pre ktorý združenie vzniklo. Dohoda o združení musí obsahovať splnomocnenie pre niektorého účastníka združenia na zastupovanie ostatných účastníkov združenia pri dosahovaní dojednaného účelu združenia a na vykonávanie právnych úkonov. Zmluvné strany sa v zmluve o združení nesmú odchýliť od ustanovenia § 835 ods. 2 Občianskeho zákonníka. Zmluvné strany sa zaväzujú nevystúpiť zo združenia počas platnosti dohody dohodnutej ako výsledok zadávania tejto  zákazky;
13.4	Verejný obstarávateľ môže podľa zákona pri vyhodnocovaní splnenia podmienok účasti vo verejnom obstarávaní uchádzačov a členov skupiny zhotoviteľov, ktorí sú obchodnou spoločnosťou požiadať, aby predložili zoznam všetkých svojich spoločníkov a známych akcionárov;
13.5	Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak ponuku predloží takáto právnická osoba, alebo skupina zhotoviteľov, ktorej členom je takáto právnická osoba, nebude možné jej ponuku zaradiť do vyhodnotenia.

14	Predloženie ponuky, doplnenie, zmena a odvolanie ponuky
14.1	Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny zhotoviteľov, a to výlučne v písomnej forme, doručenej osobne alebo poštovou zásielkou na adresu verejného obstarávateľa uvedenú v bode 16.1 v lehote na predkladanie ponúk podľa bodu 16.2. Uchádzač nemôže byť v tom istom postupe zadávania zákazky členom skupiny zhotoviteľov, ktorá predkladá ponuku. Uchádzač predloží úplnú ponuku v uzavretom, prípadne zapečatenom obale, zabezpečenom proti nežiaducemu otvoreniu a na ktorom budú uvedené požadované údaje podľa bodu 15 týchto súťažných podkladov. 
14.2	V prípade, že uchádzač predloží ponuku prostredníctvom poštovej prepravy, pre dodržanie lehoty na predkladanie ponúk je rozhodujúci termín doručenia tejto ponuky verejnému obstarávateľovi.
14.3	Ak sa ponuka doručuje osobne, verejný obstarávateľ vydá potvrdenie o jej prevzatí, v ktorom uvedie dátum, čas a miesto prevzatia ponuky. 
14.4	Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
14.5	Doplnenie, zmenu alebo späť vzatie ponuky je možné vykonať odvolaním pôvodnej ponuky na základe písomnej žiadosti uchádzača, podpísanej uchádzačom alebo osobou oprávnenou konať za uchádzača, doručenej osobne alebo zaslanej prostredníctvom poštovej zásielky na adresu podľa bodu 16.1 týchto súťažných podkladov. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk.

15	Označenie obálky ponuky
15.1	Obal ponuky musí obsahovať nasledovné údaje: 
15.1.1	adresa verejného obstarávateľa uvedená v bode 1 týchto súťažných podkladov;
15.1.2	obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny zhotoviteľov;
15.1.3	označenie „Súťaž – neotvárať“ a heslo súťaže „Areál športu - JAMA“.

16	Miesto a lehota na predkladanie ponuky
16.1	Ponuku je potrebné doručiť osobne alebo poštou na adresu: Miestny úrad mestskej časti Bratislava-Petržalka, Kutlíkova 17, 852 12 Bratislava;
16.2	Lehota na predkladanie ponúk uplynie dňa 14.11.2016 o 12:00 hod.;
16.3	Ponuka predložená po uplynutí lehoty na predkladanie ponúk sa vráti uchádzačovi neotvorená;
16.4	Ponuky doručené verejnému obstarávateľovi v lehote na predkladanie ponúk sa uchádzačom nevracajú, zostávajú ako súčasť dokumentácie v zmysle § 24 zákona o verejnom obstarávaní.

17	Lehota viazanosti ponuky
17.1	Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
17.2	Lehota viazanosti ponúk je verejným obstarávateľom stanovená do 31.12.2016.
17.3	V prípade, ak budú podané námietky proti postupu verejného obstarávateľa s odkladným účinkom a bude začaté konanie o námietkach alebo ak budú podané námietky proti postupu verejného obstarávateľa bez odkladného účinku a takýto odkladný účinok bude námietkam priznaný v začatom konaní o námietkach rozhodnutím Úradu pre verejné obstarávanie, bude mať takéto konanie podľa zákona odkladný účinok na konanie verejného obstarávateľa. Verejný obstarávateľ oznámi uchádzačom predpokladanú zmenu lehoty viazanosti ponúk, a to aj v prípade, ak bude začatá kontrola postupu zadávania zákazky pred uzavretím dohody s odkladným účinkom na konanie verejného obstarávateľa.

18	Dorozumievanie medzi verejným obstarávateľom a záujemcami/uchádzačmi
18.1	Verejný obstarávateľ určuje prostriedky komunikácie tak, aby boli všeobecne dostupné a aby nedošlo k obmedzeniu možnosti záujemcov alebo uchádzačov zúčastniť sa verejného obstarávania. Oznámenie, odovzdávanie podkladov a dorozumievanie medzi verejným obstarávateľom a záujemcami alebo uchádzačmi sa bude uskutočňovať písomne prostredníctvom pošty alebo iným prepravcom, faxom, elektronicky (e-mailom), telefonicky alebo ich kombináciou;
18.2	Komunikácia súvisiaca s oznámením o vylúčení, informáciou o výsledku vyhodnotenia ponúk, oznámením o výsledku vybavenia žiadosti o nápravu s odôvodnením a oznámením o zamietnutí žiadosti o nápravu s odôvodnením sa uskutoční výhradne písomne prostredníctvom pošty;
18.3	V prípade použitia revíznych postupov musí byť žiadosť o nápravu alebo námietka doručená na adresu verejného obstarávateľa v listinnej podobe prostredníctvom poštovej prepravy alebo osobne;
18.4	Ostatná komunikácia okrem komunikácie uvedenej v bodoch 19.2 a 19.3 sa bude uskutočňovať poštou, faxom, e-mailom. Z komunikácie musí byť zrejmá identifikácia záujemcu alebo uchádzača;
18.5	Na moment doručenia dôležitých písomností medzi verejným obstarávateľom a uchádzačom, záujemcom, najmä písomností, s ktorých doručením zákon o verejnom obstarávaní spája plynutie lehôt, sa použijú primerane ustanovenia o momente doručenia do vlastných rúk podľa všeobecného predpisu o správnom konaní.
Jazykom dorozumievania je štátny jazyk Slovenskej republiky, t.j. slovenský jazyk.

19	Vysvetľovanie a doplnenie súťažných podkladov
19.1	Vysvetlenie požiadaviek uvedených v oznámení o vyhlásení verejného obstarávania, podmienok účasti vo verejnom obstarávaní, súťažných podkladov alebo inej sprievodnej dokumentácie verejný obstarávateľ preukázateľne bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk; 
19.2	O vysvetlenie môže záujemca požiadať spôsobom podľa bodu 18.1 priamo kontaktnú osobu verejného obstarávateľa podľa bodu 1;
19.3	Za včas doručenú požiadavku záujemcu o vysvetlenie sa považuje požiadavka doručená v písomnej forme najneskôr do 07.11.2016;
19.4	Ak je to nevyhnutné, verejný obstarávateľ môže doplniť informácie uvedené v súťažných podkladoch, ktoré preukázateľne oznámi súčasne všetkým záujemcom najneskôr šesť dní pred uplynutím lehoty na predkladanie ponúk.

20	Obhliadka miesta uskutočnenia prác - predmetu zákazky
20.1	Obhliadka miesta uskutočnenia prác - predmetu zákazky nie je potrebná.

21	Otváranie ponúk
21.1	Otváranie časti ponúk „Ostatné“ sa uskutoční na adrese: Miestnom úrade mestskej časti Bratislava-Petržalka, Kutlíkova 17, 852 12 Bratislava;
21.2    Termín otvárania časti ponúk „Ostatné“ sa uskutoční dňa 15.11.2016 o 10.00 hod.
21.3	Otváranie časti ponúk „Ostatné“ je neverejné. 
14.1	Termín otvárania ponúk v časti „KRITÉRIA“ bude oznámený všetkým uchádzačom, ktorí predložili ponuku a neboli vylúčení.

22	Posúdenie splnenia podmienok účasti
22.1	Verejný obstarávateľ posudzuje splnenie podmienok účasti vo verejnom obstarávaní v súlade s oznámením o vyhlásení verejného obstarávania;
22.2	Hodnotenie splnenia podmienok účasti bude založené na preskúmaní splnenia podmienok účasti týkajúcich sa osobného postavenia uchádzačov, finančného a ekonomického postavenia a technickej alebo odbornej spôsobilosti uchádzačov podľa zákona o verejnom obstarávaní. 
22.3	Komisia posúdi splnenie podmienok účasti týkajúcich sa postavenia uchádzačov v tomto verejnom obstarávaní z dokladov predložených podľa požiadaviek uvedených v oznámení o vyhlásení verejného obstarávania a bodu 11.4 týchto súťažných podkladov;
22.4	Verejný obstarávateľ písomne požiada uchádzača o vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť alebo splnenie podmienky účasti. Uchádzač požadované vysvetlenie alebo doplnenie predložených dokladov doručí verejnému obstarávateľovi do:
	22.4.1	piatich pracovných dní odo dňa doručenia žiadosti, ak verejný obstarávateľ použil s uchádzačom formu komunikácie prostredníctvom poštovej prepravy alebo
	22.4.2	dvoch pracovných dní odo dňa odoslania žiadosti, ak verejný obstarávateľ použil s uchádzačom elektronickú formu komunikácie, pokiaľ verejný obstarávateľ neurčil dlhšiu lehotu.
22.5	Verejný obstarávateľ vylúči z verejného obstarávania uchádzača, ak: 
22.5.1	nesplnil podmienky účasti,
22.5.2	predložil neplatné doklady,
22.5.3	nepredložil po písomnej žiadosti podľa bodu 22.4 vysvetlenie alebo doplnenie predložených dokladov v určenej lehote alebo
22.5.4	poskytol nepravdivé informácie alebo skreslené informácie.
22.6	Uchádzačovi bude písomne oznámené jeho vylúčenie, s uvedením dôvodu vylúčenia.

23	Vyhodnocovanie ponúk
23.1	Vyhodnocovanie ponúk komisiou je neverejné. Komisia vyhodnotí ponuky hľadiska splnenia požiadaviek verejného obstarávateľa na predmet zákazky a náležitosti ponuky, a vylúči ponuky, ktoré nespĺňajú požiadavky na predmet zákazky uvedené v oznámení o vyhlásení verejného obstarávania a v súťažných podkladoch alebo náležitosti ponuky. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi;
23.2	Uchádzač môže byť požiadaný o písomné vysvetlenie svojej ponuky. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
23.3	Ak sa pri zákazke objaví mimoriadne nízka ponuka vo vzťahu k tovaru, prácam alebo službám, komisia môže písomne požiadať uchádzača o podrobnosti týkajúce sa tej časti ponuky, ktoré sú pre jej cenu podstatné. Uchádzač musí doručiť odôvodnenie nízkej ponuky do piatich pracovných dní odo dňa doručenia žiadosti, pokiaľ komisia neurčila dlhšiu lehotu. Tieto podrobnosti sa môžu týkať najmä:
23.3.1	hospodárnosti stavebných postupov;
23.3.2	technického riešenia alebo osobitne výhodných podmienok, ktoré má uchádzač k dispozícii na uskutočnenie stavebných prác;
23.3.3	osobitosti stavebných prác navrhovaných uchádzačom;
23.3.4	súladu so zákonmi, ktoré sa týkajú ochrany zamestnanosti a pracovných podmienok platných na mieste uskutočnenia stavebných prác;
23.3.5	možnosti uchádzača získať štátnu pomoc.
23.4	Komisia zohľadní vysvetlenie ponuky uchádzačom v súlade s požiadavkou podľa bodu 23.2 alebo odôvodnenie mimoriadne nízkej ponuky uchádzačom, ktoré vychádza z predložených dôkazov. Po písomnom odôvodnení mimoriadne nízkej ponuky môže komisia vyzvať uchádzača na osobnú konzultáciu na účely vysvetlenia predloženého odôvodnenia, ktorá sa nesmie konať skôr ako päť pracovných dní odo dňa doručenia pozvánky. 
23.5	Verejný obstarávateľ vylúči ponuku, ak uchádzač:
23.5.1	nedoručí písomné vysvetlenie ponuky na základe požiadavky podľa zákona v lehote piatich pracovných dní odo dňa doručenia žiadosti o vysvetlenie, ak komisia neurčí dlhšiu lehotu
23.5.2	predložené vysvetlenie ponuky nie je v súlade s požiadavkou podľa zákona;
23.5.3	nedoručí  písomné odôvodnenie mimoriadne nízkej ponuky v lehote podľa zákona;
23.5.4	nedostaví sa po výzve komisie na osobnú konzultáciu na účely vysvetlenia predloženého odôvodnenia mimoriadne nízkej ponuky alebo
23.5.5	predložené odôvodnenie mimoriadne nízkej ponuky nie je svojím obsahom v súlade s požiadavkou podľa § 53 ods. 2. zákona o verejnom obstarávaní;
23.6	Verejný obstarávateľ písomne oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky, určenými verejným obstarávateľom podľa § 42 ods. 2 zákona,
23.7	Ponuky, ktoré neboli vylúčené, komisia vyhodnocuje podľa kritérií určených v oznámení o vyhlásení verejného obstarávania na základe pravidiel ich uplatnenia určených v časti súťažných podkladoch A.2 Kritériá na vyhodnotenie ponúk a pravidlá ich uplatnenia.

Jednotný európsky dokument

(1) 	Jednotný európsky dokument na účely tohto zákona je dokument, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom alebo obstarávateľom. 
(2) 	Jednotný európsky dokument obsahuje aktualizované vyhlásenie hospodárskeho subjektu, že 
a) 	neexistuje dôvod na jeho vylúčenie, 
b) 	spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov, 
c) 	poskytne verejnému obstarávateľovi alebo obstarávateľovi na požiadanie doklady, ktoré nahradil jednotným európskym dokumentom. 
(3) 	Ak uchádzač alebo záujemca preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, jednotný európsky dokument obsahuje informácie podľa odseku 2 aj o tejto osobe. 
(4) 	Hospodársky subjekt v jednotnom európskom dokumente uvedie ďalšie relevantné informácie podľa požiadaviek verejného obstarávateľa alebo obstarávateľa, orgány a subjekty, ktoré vydávajú doklady na preukázanie splnenia podmienok účasti. Ak sú požadované doklady pre verejného obstarávateľa alebo obstarávateľa priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy. 
(5) 	Hospodársky subjekt môže jednotný európsky dokument použitý v konkrétnom verejnom obstarávaní použiť aj opakovane, ak potvrdí, že informácie v pôvodnom jednotnom európskom dokumente sú naďalej aktuálne. 
(6) 	Ak uchádzač alebo záujemca použije jednotný európsky dokument, verejný obstarávateľ alebo obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených jednotným európskym dokumentom. Uchádzač alebo záujemca doručí doklady verejnému obstarávateľovi alebo obstarávateľovi do piatich pracovných dní odo dňa doručenia žiadosti, ak verejný obstarávateľ alebo obstarávateľ neurčil dlhšiu lehotu. 
(7) 	Ak verejný obstarávateľ alebo obstarávateľ má k dokladom prístup podľa odseku 4 druhej vety, tieto od uchádzača alebo záujemcu nevyžaduje a požadované informácie získa na základe prístupu do elektronickej databázy.
(8) 	Verejný obstarávateľ alebo obstarávateľ nevyžaduje ani predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné.

24	Informácia o výsledku vyhodnocovania ponúk
24.1	Ak v prípade podľa § 39 zákona o verejnom obstarávaní nedošlo k predloženiu dokladov preukazujúcich splnenie podmienok účasti skôr, verejný obstarávateľ a obstarávateľ sú povinní po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov. Verejný obstarávateľ a obstarávateľ písomne požiadajú uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40;
24.2	Verejný obstarávateľ po vyhodnotení ponúk, po skončení postupu podľa bodu 23.1 a po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile;
24.3	Úspešnému uchádzačovi oznámi, že jeho ponuku prijíma, neúspešnému uchádzačovi oznámi, že neuspel a dôvody neprijatia jeho ponuky. Každému uchádzačovi, záujemcovi a účastníkom tohto verejného obstarávania verejný obstarávateľ zašle so zreteľom na § 166 ods. 1 písm. c) zákona o verejnom obstarávaní oznámenie o výsledku verejného obstarávania. V oznámení uvedie identifikáciu úspešného uchádzača, informáciu o charakteristikách a výhodách prijatej ponuky a lehotu, v ktorej môže byť podaná námietka podľa § 170 ods. 3 písm. f) zákona o verejnom obstarávaní.

25	Uzavretie zmluvy
25.1	Verejný obstarávateľ uzatvorí zmluvu s úspešným uchádzačom v zmysle § 56 zákona o verejnom obstarávaní v lehote viazanosti ponúk  a to najskôr šestnásty deň odo dňa odoslania informácie o výsledku vyhodnocovania ponúk všetkým uchádzačom, ktorých ponuky boli vyhodnocované, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona o verejnom obstarávaní alebo ak neboli podané námietky podľa zákona o verejnom obstarávaní;
25.2	Bez toho, aby boli dotknuté ustanovenia zákona o verejnom obstarávaní súvisiace s uzavretím zmluvy, ak boli podané námietky podľa zákona o verejnom obstarávaní, verejný obstarávateľ môže uzavrieť zmluvu s úspešným uchádzačom alebo uchádzačmi ak nastane jedna zo skutočností uvedených v § 56 ods. 8 zákone.
25.3	Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzatvorená do 30 dní odo dňa uplynutia lehoty podľa § 56 odsekov 4 až 8 zákona o verejnom obstarávaní, ak bol na jej uzatvorenie písomne vyzvaný. Ak úspešný uchádzač odmietne uzavrieť zmluvu alebo nesplní povinnosť podľa prvej vety, verejný obstarávateľ ju môže uzatvoriť s uchádzačom, ktorý sa umiestnil ako druhý v poradí. Ak uchádzač, ktorí sa umiestnil druhý v poradí odmietne uzavrieť zmluvu alebo neposkytne verejnému obstarávateľovi riadnu súčinnosť, potrebnú na jej uzavretie tak, aby mohla byť uzatvorená do 30 dní odo dňa, keď bol k jej uzavretiu písomne vyzvaný, verejný obstarávateľ môže uzatvoriť zmluvu s uchádzačom, ktorý sa umiestnil ako tretí v poradí. Uchádzač, ktorý sa umiestnil tretí v poradí je povinný poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzatvorená do 30 dní odo dňa, keď bol k jej uzavretiu písomne vyzvaný;
25.4	Uzavretá zmluva nesmie byť v rozpore so súťažnými podkladmi, s ponukou predloženou úspešným uchádzačom.

26	Ďalšie informácie
26.1	Pracovný čas verejného obstarávateľa pre účely tohto verejného obstarávania je v pracovných 
dňoch v čase od 800 hod. do 1400 hod., v piatok od 800 hod. do 1200 hod., kedy je možné doručovať písomnosti osobne;
26.2	Po prevzatí súťažných podkladov môže záujemca elektronickou formou (e-mailom) požiadať o zaslanie návrhu dohody a formulárov potrebných k predloženiu ponuky.
26.3	Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami zákona o verejnom obstarávaní.

Vyhlásenie uchádzača

1.	Vyhlasujeme, že súhlasíme s podmienkami verejnej súťaže na predmet zákazky „Areál športu a hier JAMA na Šášovskej ulici“, ktoré určil verejný obstarávateľ v oznámení o vyhlásení verejného obstarávania a v súťažných podkladoch.
2.	Vyhlasujeme, že všetky predložené doklady a údaje uvedené v ponuke sú pravdivé a úplné. 
3.	Vyhlasujeme, že predkladáme iba jednu ponuku a nie sme v tom istom postupe zadávania zákazky členom skupiny poskytovateľov, ktorá predkladá ponuku.
4.	Vyhlasujeme, že dávame písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona č. 428/2002 Z. z. o ochrane osobných údajov v znení neskorších predpisov.

Iba pre skupinu poskytovateľov

5.	Vyhlasujeme ako skupina poskytovateľov, zložená z členov skupiny ............... (uviesť obchodné meno, sídlo/miesto podnikania, meno, priezvisko a funkciu osoby/osôb oprávnených konať za člena skupiny), že v prípade prijatia našej ponuky, vytvoríme pred uzatvorením dohody z dôvodu jej riadneho plnenia právne vzťahy.
6.	Skupina poskytovateľov udeľuje plnomocenstvo 
................................................................. ,
(obchodné meno, sídlo alebo miesto podnikania jedného z členov skupiny poskytovateľov )
na základe ktorého je člen skupiny poskytovateľov oprávnený komunikovať, prijímať pokyny a konať za skupinu poskytovateľov vo veciach týkajúcich sa verejnej súťaže na predmet zákazky „Areál športu a hier JAMA na Šášovskej ulici“.

Dátum: ......................................... 				Podpis: ............................................
						vypísať meno, priezvisko a funkciu
	oprávnenej osoby uchádzača

Poznámka:
-	podpis uchádzača alebo osoby oprávnenej konať za uchádzača
(v prípade skupiny poskytovateľov podpis každého člena skupiny poskytovateľov alebo osoby oprávnenej konať za každého člena skupiny poskytovateľov)

A.2  KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1	Jediným kritériom na vyhodnotenie ponúk je v zmysle § 44 ods. 3 písm. c) zákona o verejnom obstarávaní najnižšia cena.
2	V tomto kritériu sa bude hodnotiť cena predmetu zákazky vypočítaná a vyjadrená podľa bodu 10 časti súťažných podkladov A.1 Pokyny pre záujemcov a uchádzačov a podľa časti súťažných podkladov B.2 Spôsob určenia ceny  ako cena spolu v eur vrátane DPH za celý predmet zákazky.
3	Uchádzač vo svojej ponuke predloží návrh na plnenie kritérií podľa priloženého vzoru k tejto časti súťažných podkladov.
4	Hodnotenie ponúk uchádzačov bude spočívať v porovnaní výšky navrhnutej ponukovej ceny spolu v eur bez DPH uvedených v jednotlivých ponukách uchádzačov.
5	Úspešným uchádzačom v tejto verejnej súťaži sa stane uchádzač, ktorý navrhne najnižšiu cenu spolu v eur vrátane DPH za celý predmet zákazky. Ostatní uchádzači, ktorí navrhli za dodanie predmetu zákazky cenu vyššiu ako ponúkol úspešný uchádzač, v tejto verejnej súťaži neuspejú.
6	Všetky výpočty sa zaokrúhľujú na dve desatinné miesta.

Návrh na plnenie kritérií

Údaje:    Obchodné meno uchádzača 	........................................................................................

               Sídlo alebo miesto podnikania uchádzača ......................................................................................
(v prípade skupiny poskytovateľov za každého člena skupiny poskytovateľov)

kritérium: najnižšia cena	
Uskutočnenie stavebných prác	Celková cena
v € vrátane DPH za celý predmet zákazky	
„Areál športu a hier JAMA na Šášovskej ulici“		

V ……………….…….., dňa ....................				……………………………….......................
					    vypísať meno, priezvisko a funkciu
          oprávnenej osoby uchádzača

Poznámka:
podpis uchádzača alebo osoby oprávnenej konať za uchádzača (v prípade skupiny poskytovateľov podpis každého člena skupiny poskytovateľov alebo osoby oprávnenej konať za každého člena skupiny poskytovateľov).

B.1 Opis predmetu zákazky/požiadavky na predmet zákazky

Opis – viď. príloha projektová dokumentácia, výkaz výmer a technická správa

Predmetom navrhovanej projektovej dokumentácie je rekonštrukcia plôch a vybudovanie areálu pre šport a hry na mieste bývalého ihriska v areály Jama na Vígľašskej ulici v Bratislave – Petržalke.
V areáli sa navrhujú herné a street workout prvky, spevnené plochy so soft úpravou a zelené plochy s parkovou úpravou. Predmetné územie pre výstavbu je ohraničené pešími komunikáciami, voľnými plochami a zastavanými pozemkami v areáli vnútrobloku v mestskej časti Bratislava-Petržalka. Prístup je spevnenými komunikáciami.

B.2 SPÔSOB URČENIA CENY

Verejný obstarávateľ požaduje stanoviť  cenu predmetu zákazky dohodou zmluvných strán podľa zákona č.18/1996 Z. z. o cenách v znení vyhlášky MF SR č.87/1996 Z. z., ktorou sa vykonáva zákon  č.18/1996 Z. z. o cenách v znení neskorších predpisov. 
Uchádzač spracuje cenu v EUR v členení:
Cena v EUR bez DPH
% sadzba DPH
DPH v EUR
Cena v EUR s DPH

Do ceny je nutné premietnuť maximálne preukázateľné, ekonomicky oprávnené náklady na predmet zákazky a primeraný zisk. 

Verejný obstarávateľ požaduje vpísať ceny do neoceneného položkového výkazu výmer. V prípade, že uchádzač nedodrží horeuvedené požiadavky bude jeho ponuka z verejnej súťaže vylúčená.

B.3 OBCHODNÉ PODMIENKY USKUTOČNENIE PREDMETU ZÁKAZKY PREDMETU ZÁKAZKY

1.	Výsledkom tohto verejného obstarávania bude uzatvorenie zmluvy. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
2.	Verejný obstarávateľ uzavrie zmluvu v lehote viazanosti ponúk podľa bodu 17.2 časti A.1 týchto súťažných podkladov. Verejný obstarávateľ požaduje v zmluve akceptovať záväzky zmluvných strán, ktoré sú uvedené v tejto časti súťažných podkladov. Táto časť súťažných podkladov obsahuje požiadavky verejného obstarávateľa, ktoré musia byť v plnom rozsahu premietnuté do zmluvy, ktorá bude uzatvorená s úspešným uchádzačom. 
3.	Uchádzač vo svojej ponuke predloží vyplnené obchodné podmienky dodania predmetu zákazky (návrh zmluvy v jednom vyhotovení) podľa tejto časti súťažných podkladov a návrh zmluvy podpíše, čím sa zaviaže, že ak bude vyhodnotený ako úspešný uchádzač, uzavrie s verejným obstarávateľom za týchto podmienok Zmluvu o dielo.
4.	V prípade skupiny poskytovateľov úspešný uchádzač musí pred podpisom zmluvy predložiť originál alebo úradne osvedčenú kópiu dokladu preukazujúcu vytvorenie požadovaných právnych vzťahov.

Návrh zmluvy

Zmluva o dielo
uzatvorená podľa § 536 a nasl. Obchodného zákonníka č. 513/1991 Zb.
v znení neskorších predpisov
(ďalej len „Zmluva o dielo“)

na realizáciu projektu: „Areál športu a hier JAMA na Šášovskej ulici“

Zmluvné strany 
Objednávateľ 					

Názov:						Mestská časť Bratislava-Petržalka
Sídlo:						Kutlíkova 17, 852 12 Bratislava 
Štatutárny orgán:				Ing. Vladimír Bajan, starosta
IČO:							00 603 201
DIČ:						2020936643
Bankové spojenie:	   			SK41  5600 0000 0018 0059 9001

a

Zhotoviteľ 					

Názov:						
Sídlo:							
Štatutárny orgán:							
IČO:							
DIČ:						
Neplatca DPH
Bankové spojenie: 				 
IBAN:  					
SWIFT: 					
Spoločnosť zapísaná v Obchodnom registri 
				
Článok I

Táto Zmluva o dielo sa uzatvára ako výsledok verejného obstarávania podľa  zákona č. 343/2015 Z. z. o verejnom obstarávaní a o zmene doplnení niektorých zákonov v znení zákona  č. 438/2015 Z. z.

Článok II 
Predmet zmluvy a miesto plnenia

2.1	Predmetom plnenia Zmluvy o dielo je záväzok Zhotoviteľa zhotoviť pre Objednávateľa dielo: 
Názov diela: 		Areál športu a hier JAMA 
Miesto realizácie diela:	katastrálne územie Petržalka, MČ Bratislava-Petržalka, okres Bratislava predmetom je realizácia diela na pozemku parc. č. 2368, 2370 a 2371 katastrálne územie Petržalka v lokalite – vnútroblok obkolesený bytovými domami Vyšehradská 19-39, Vigľašská ulica 2-12 a Šášovská ulica 2-16. 
2.2	Zhotoviteľ, ako podnikateľský subjekt s predmetom činnosti okrem iného aj uskutočňovanie stavieb a ich zmien, sa zaväzuje vykonať dielo vo vlastnom mene a na vlastnú zodpovednosť, pri dodržaní kvalitatívnych a technických podmienok určených platnými technickými normami a všeobecne záväznými právnymi predpismi, za podmienok dohodnutých v Zmluve o dielo a riadne a včas zhotovené dielo odovzdať Objednávateľovi.
2.3	Zhotoviteľ potvrdzuje, že sa v plnom rozsahu a úplne oboznámil s rozsahom, povahou a charakterom diela, všetkými súvisiacimi podmienkami a okolnosťami podstatnými pre vyhotovenie diela, že sú mu známe technické, kvalitatívne a iné podmienky potrebné k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné. 
2.4	Všetky veci a podklady, ktoré sú potrebné k plneniu diela, je povinný zaobstarať Zhotoviteľ, pokiaľ nie je v tejto Zmluve o dielo výslovne uvedené, že ich zaobstará Objednávateľ.
2.5	Objednávateľ sa zaväzuje zaplatiť Zhotoviteľovi dohodnutú cenu a to vo výške a za podmienok stanovených v tejto Zmluve o dielo.

Článok III 
Čas plnenia

3.1	Zhotoviteľ sa zaväzuje, že zrealizuje dielo v rámci troch etáp podľa Situácie z projektovej dokumentácie, ktorá tvorí neoddeliteľnú prílohu č. 1 tejto Zmluvy o dielo. 
1. Etapa:  termín začatia prác: do ...... dní po odovzdaní staveniska Objednávateľom
termín ukončenia prác:  do dvoch mesiacov (60 kalendárnych dní) po odovzdaní staveniska 
	2. Etapa: termín začatia prác: máj 2017
termín ukončenia prác:   30.jún 2017
	3.Etapa: termín začatia prác: máj 2018
termín ukončenia prác:   30.jún 2018
3.1.1	Odovzdanie staveniska Objednávateľom Zhotoviteľovi sa uskutoční samostatne pre jednotlivé etapy podľa bodu 3.1 tohto článku Zmluvy o dielo, najneskôr do 5 (piatich) pracovných dní od doručenia výzvy Objednávateľa na realizáciu konkrétnej etapy.
3.1.2	O odovzdaní staveniska Objednávateľom Zhotoviteľovi podľa bodu 3.1.1 tohto článku  Zmluvy o dielo bude vyhotovená Zápisnica o odovzdaní staveniska, ktorú podpíšu oprávnení zástupcovia obidvoch zmluvných strán. 
3.2	K zmene termínu realizácie diela  príde iba v prípadoch:
a)	zásahu orgánov štátnej správy, ktorý vznikol z dôvodov mimo sféry vplyvu Zhotoviteľa;
b)	prerušení prác na diele Objednávateľom;
c)	po vzájomnej dohode so Zhotoviteľom;
d)	zväčšení rozsahu prác zo strany Objednávateľa, ak hodnota naviac prác predstavuje vo svojom súhrne viac ako 10% z celkovej ceny diela;
e)	zmene technického riešenia diela zo strany Objednávateľa;
f)	v prípadoch vyššej moci, ktorá znemožňuje riadnu realizáciu diela alebo jeho časti. Pod pojmom vyššia moc sa rozumejú okolnosti majúce vplyv na dielo, ktoré nie sú závislé na vôli zmluvných strán a ktoré zmluvné strany nemôžu ovplyvniť, ani ich nemohli pri všetkej náležitosti predpokladať pri uzatvorení Zmluvy o dielo (napr. počasie a pod.);
g)	omeškaní Objednávateľa so sprístupnením pozemku pre realizáciu diela.
Podmienkou zmeny termínu zhotovenia diela podľa tohto článku Zmluvy o dielo je skutočnosť, že Zhotoviteľ najneskôr do 5 (piatich) pracovných dní ohlási predmetnú skutočnosť podmieňujúcu zmenu termínu zhotovenia diela  Objednávateľovi. Zmena termínu zhotovenia diela bude zodpovedať dobe trvania prekážky realizácie diela podľa bodu 3.2 písm. a/, b/, f/ a g/)/, resp. dobe potrebnej na realizáciu naviac prác alebo zmeneného technického riešenia (bod. 3.2 písm. c/, d/ a e/).
3.3. 	Za ukončenie diela podľa jednotlivých etáp sa považuje deň podpísania preberacieho protokolu oprávnenými zástupcami obidvoch zmluvných strán podľa čl. IX bod 9.4. tejto Zmluvy o dielo.
3.4.  	Objednávateľ si vyhradzuje právo nerealizovať 2. a 3. etapu diela. 
	
Článok IV 
Cena diela

4.1	Celková cena za kompletné zrealizovanie diela je celkom .....,- Eur s DPH (slovom:..............eur). 
Cena za realizáciu 	1. etapy.................................... 	s DPH (slovom:..............eur).
                             	2. etapy.................................... 	s DPH (slovom:..............eur).
                             	3. etapy.................................... 	s DPH (slovom:..............eur).
4.2	Cena diela bola určená na základe cenovej ponuky Zhotoviteľa zo dňa ............ (Príloha č. 2 tejto Zmluvy o dielo). 
4.3	Cena diela obsahuje všetky náklady Zhotoviteľa na riadne a včasné zhotovenie diela v zmysle tejto Zmluvy o dielo, predovšetkým náklady na prácu, všetky stroje, vybavenie a zariadenie, ich používanie a údržbu, ďalej všetky služby, ktoré zabezpečujú realizáciu prác, dokončenie, údržbu počas realizácie diela, zmluvné záruky, bankové náklady, zisk, všeobecné riziká v súlade s ustanoveniami Zmluvy o dielo, vrátane zmluvne stanovenými záväzkami a zodpovednosťou.
4.4	K zmene ceny diela môže dôjsť výlučne z týchto dôvodov:
a)	pri zmene rozsahu diela jeho rozšírením zo strany Objednávateľa, na základe písomnej žiadosti Objednávateľa adresovanej Zhotoviteľovi. Zhotoviteľ predloží do 5 (piatich) dní od obdržania žiadosti Objednávateľa návrh ceny takýchto prác. Cena naviac prác musí byť písomne odsúhlasená Objednávateľom. Cena naviac prác objednaných Objednávateľom nesmie prekročiť finančný limit podľa § 18 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona  č. 438/2015 Z. z.
b)	pri zmene technického riešenia diela požadovaného Objednávateľom, zmena ceny diela bude v tomto prípade riešená dohodou strán, výlučne na základe písomného odsúhlasenia Objednávateľom.

Článok V
Spôsob fakturácie a platobné podmienky

5.1	Splatnosť faktúry je do 30 kalendárnych dní odo dňa jej doručenia Objednávateľovi.
5.2	Faktúra - daňový doklad bude obsahovať všetky náležitosti daňového dokladu podľa § 10 zákona č. 431/2002 Z. z. o účtovníctve v znení neskorších predpisov a § 74 zákona č. 222/2004 Z. z. o dani z pridanej hodnoty v znení neskorších predpisov, minimálne však:
a)	 označenie faktúra - daňový doklad a jej číslo;
b)	názov a adresu sídla Objednávateľa a Zhotoviteľa a adresu, na ktorú má byť faktúra  
 zaslaná, IČO, DIČ Zhotoviteľa aj Objednávateľa;
c)	číslo zmluvy a označenie diela;
d)	označenie banky (názov a adresa banky, SWIFT kód) a číslo účtu (aj v tvare IBAN);
e)	dátum dodania plnenia;
f)	deň vystavenia a odoslania faktúry a lehota splatnosti;
g)	výšku fakturovanej čiastky nasledovne: základ dane, sadzbu dane, výšku dane, celkovú 
 fakturovanú sumu zaokrúhlenú na dve desatinné miesta;
h)	náležitosti pre účely dane z pridanej hodnoty; 
i)	pečiatku a podpis Zhotoviteľa;
j)	prílohy v zmysle tejto Zmluvy o dielo.
5.3	Za správne vyčíslenie sadzby dane z pridanej hodnoty zodpovedá Zhotoviteľ v plnom rozsahu.
5.4	V prípade, že faktúra a jej prílohy nebude obsahovať všetky dohodnuté náležitosti a náležitosti určené všeobecne záväznými právnymi predpismi, má Objednávateľ právo takúto faktúru neuhradiť a vrátiť Zhotoviteľovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Objednávateľovi, pričom na lehotu splatnosti pôvodnej faktúry sa nebude prihliadať.  
5.5	Zhotoviteľ bude fakturovať dielo po ukončených a prevzatých  jednotlivých etapách. Podkladom jednotlivých faktúr bude súpis skutočne vykonaných a prevzatých prác za dielo a ich ceny. Zhotoviteľom predložený súpis skutočne vykonaných a prevzatých prác za dielo a ich ceny je Objednávateľ povinný vrátiť Zhotoviteľovi do 7 kalendárnych dní od jeho doručenia na odsúhlasenie, ako podklad pre vystavenie faktúry. Tento súpis bude potvrdený podpisom a pečiatkou Objednávateľa. Takto odsúhlasený súpis skutočne vykonaných a prevzatých prác za dielo a ich ceny bude tvoriť neoddeliteľnú prílohu príslušnej faktúry.
5.6	Zhotoviteľ zašle Objednávateľovi faktúru vždy spolu v 2 (dvoch)  vyhotoveniach.
5.7	Platba sa považuje za uhradenú dňom jej odpísania z účtu Objednávateľa v prospech účtu Zhotoviteľa.

Článok VI
Povinnosti Zhotoviteľa a spolupôsobenie Objednávateľa.

6.1	Zhotoviteľ je povinný dodržiavať pri plnení tejto Zmluvy o dielo všetky súvisiace všeobecne záväzné právne predpisy a technické normy.
6.2	Zhotoviteľ je povinný umožniť 
•	Objednávateľovi, 
•	orgánom verejnej správy, vykonávajúcim činnosti v rámci svojich právomocí,
•	inej osobe oprávnenej na to všeobecne záväzným právnym predpisom alebo splnomocnenej        Objednávateľom,                                                                                  
prístup na miesto realizácie diela a na ktorékoľvek miesto, kde sa budú vykonávať práce súvisiace s touto Zmluvou o dielo.
6.3	Zhotoviteľ je povinný riadne plniť všetky požiadavky predpisov upravujúcich problematiku požiarnej ochrany a  bezpečnosť a ochranu zdravia pri práci (BOZP). Zhotoviteľ zabezpečuje na vlastné náklady koordinátora BOZP.
6.4	Zhotoviteľ počas realizovania diela a odstraňovania prípadných vád na ňom je povinný dodržiavať všetky právne predpisy upravujúce nakladanie s odpadmi, za čo nesie plnú právnu zodpovednosť. Zhotoviteľ je predovšetkým povinný chrániť životné prostredie na stavenisku aj mimo neho pred znečistením, udržiavať na stavenisku a priľahlých komunikáciách určených na dopravu materiálu poriadok a čistotu, odstraňovať ihneď/bezodkladne odpadky a nečistoty, ktoré vznikli pri vykonávaní jeho práce na vlastné náklady a nesmie vypúšťať alebo dovoliť vypúšťanie do vzduchu, vody a okolitej krajiny na stavenisku alebo v jeho tesnej blízkosti akékoľvek toxické odpady alebo látky. 
6.5	Zhotoviteľ bude informovať Objednávateľa o stave rozpracovanosti diela (odstraňovacích prác) na pravidelných kontrolných dňoch, ktoré bude organizovať podľa požiadavky Objednávateľa. Kontrolné dni sa budú konať v termíne určenom dohodou strán, najneskôr do 5 (piatich) dní od obdržania žiadosti Objednávateľa Zhotoviteľom. 
6.6	Zhotoviteľ je povinný pri plnení tejto Zmluvy o dielo riadiť sa písomnými pokynmi Objednávateľa. V prípade ak pokyny Objednávateľa budú podľa názoru Zhotoviteľa nevhodné, Zhotoviteľ na to Objednávateľa písomne upozorní. Ak napriek upozorneniu bude Objednávateľ trvať na realizácii predmetných pokynov, Zhotoviteľ nezodpovedá za prípadné škody spôsobené nevhodnými pokynmi Objednávateľa.
6.7	Zhotoviteľ použije pre dielo len výrobky, ktoré majú také vlastnosti, aby počas predpokladanej existencii stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia. 

Článok VII 
Zmluvné pokuty a náhrada škody

7.1	V prípade omeškania Zhotoviteľa s riadnym a včasným odovzdaním zmluvného diela je Objednávateľ oprávnený uplatniť si voči Zhotoviteľovi zmluvnú pokutu vo výške 0,03% zmluvnej ceny diela za každý začatý deň omeškania. 
7.2	V prípade omeškania Objednávateľa so zaplatením zmluvnej ceny, môže Zhotoviteľ uplatniť voči Objednávateľovi nárok na zmluvnú pokutu vo výške 0,03% z nezaplatenej čiastky po lehote splatností za každý deň omeškania.
7.3	Týmito zmluvnými pokutami nie je dotknutý nárok strán na uplatnenie nároku na náhradu  škody, ktorý ostáva v celom rozsahu zachovaný.

Článok VIII
 Odstúpenie od zmluvy

8.1	Objednávateľ môže odstúpiť od tejto Zmluvy o dielo alebo čiastočne odstúpiť od tejto Zmluvy o dielo, ak:
a)	Zhotoviteľ preukázateľne nezhotovuje predmet plnenia v požadovanej kvalite a ani po písomnom upozornení zo strany Objednávateľa nedošlo k zjednaniu nápravy v lehote max. 14 (štrnásť) dní od doručenia písomného upozornenia;
b)	na Zhotoviteľa bude vyhlásený konkurz alebo dôjde k jeho likvidácii bez právneho nástupcu;
c)	nastane iná skutočnosť, ktorú ako dôvod pre odstúpenie od zmluvy predpokladajú príslušné ustanovenia Obchodného zákonníka.
8.2	Zhotoviteľ môže odstúpiť od tejto Zmluvy o dielo v prípade, ak Objednávateľ poruší povinnosť podľa bodov 2.5 alebo 3.2 tejto Zmluvy o dielo.
8.3	Pokiaľ sa od tejto Zmluvy o dielo odstúpi a strany sa písomne nedohodnú inak, 
•	Zhotoviteľ je povinný okamžite zastaviť práce, okrem prác neodkladných, 
•	zmluvné strany vykonajú prebierku doteraz vykonaných prác a dodávok, o čom vyhotovia protokol, ktorý podpíšu a v ktorom budú uvedené všetky práce a dodávky, ktoré boli vykonané v dohodnutej kvalite a v súlade s touto Zmluvou o dielo, ktoré Objednávateľ prevezme a Zhotoviteľovi uhradí,
•	Zhotoviteľ bezodkladne miesto realizácie diela opustí a protokolárne vráti Objednávateľovi pozemok, kde sa dielo realizuje.
Pod neodkladnými prácami sa rozumejú práce, ktorých nevykonanie by mohlo spôsobiť ohrozenie života alebo zdravia osôb, vznik škody na diele, životnom prostredí, majetku Objednávateľa alebo tretej osoby.

Článok IX
Odovzdanie a prevzatie diela, záručná dobu a zodpovednosť za vady

9.1	Predmetom odovzdania a prevzatia bude riadne a včas vykonané dielo po etapách podľa čl. IV bodu 4.1 tejto Zmluvy o dielo.
9.2	Zhotoviteľ je povinný písomne oznámiť Objednávateľovi najneskôr 5 (päť) pracovných dní vopred, kedy bude predmet plnenia pripravený na odovzdanie a prevzatie.
9.3	K preberaciemu protokolu je Zhotoviteľ povinný pripraviť a Objednávateľovi odovzdať tieto doklady:
-	atesty a certifikáty výrobkov, osvedčenia o skúškach použitých materiálov a konštrukcií,
-	iné zápisy a doklady realizovaných prác podľa dohody strán.
9.4	O odovzdaní a prevzatí diela spíše Objednávateľ a Zhotoviteľ preberací protokol. 
9.5	Objednávateľ sa zaväzuje dielo prevziať v prípade ak bude dielo bez vád a nedorobkov, teda dielo bude riadne zhotovené. Zhotoviteľ odovzdá pri preberacom konaní Objednávateľovi všetky doklady uvedené v bode 9.3 tejto Zmluvy o dielo. Náklady, ktoré vyplynú z dôvodu neúspešného preberacieho konania bude znášať Zhotoviteľ diela.
9.6	V prípade ak Objednávateľ bezdôvodne odmietne riadne dokončené dielo prevziať, dielo sa považuje za prevzaté a odovzdané v deň preberacieho a odovzdávacieho konania, alebo v deň, kedy sa takéto konanie malo konať.
9.7	Preberací protokol bude vyhotovený v dvoch vyhotoveniach a bude obsahovať najmä:
-	základné údaje o diele,
-	zoznam odovzdaných dokladov,
-	prehlásenie strán o tom, že Zhotoviteľ dielo odovzdáva a Objednávateľ dielo preberá, pokiaľ Objednávateľ nevyužije svoje právo odmietnuť dielo prevziať,
-	dátumy a podpisy oprávnených zástupcov zmluvných strán,
-	dátum začatia plynutia záručnej lehoty a dĺžku trvania záručnej lehoty,
-	termín, do ktorého je Zhotoviteľ povinný vypratať stavenisko.
9.8	Ak Objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté Objednávateľom, opakuje sa preberacie konanie podľa tohto článku Zmluvy o dielo.
9.9	Zhotoviteľ zodpovedá za to, že dielo bude zhotovené podľa podmienok tejto Zmluvy o dielo a že počas záručnej doby bude mať vlastnosti dohodnuté v tejto Zmluve o dielo, pokiaľ k zhoršeniu diela v záručnej dobe nedôjde v dôsledku zanedbania primeranej starostlivosti o dielo alebo nesprávneho užívania diela zo strany Objednávateľom alebo akýchkoľvek iných tretích osôb.
9.10	Zmluvné strany sa dohodli, že záručná doba bude trvať 24 mesiacov a začína plynúť odo dňa odovzdania a prevzatia diela bez vád a nedorobkov.
9.11	Práva zo zodpovednosti za vady musia byť uplatnené u Zhotoviteľa v záručnej dobe, inak tieto práva zanikajú.
9.12	Objednávateľ oznámi Zhotoviteľovi bez zbytočného odkladu vady diela, ktoré sa objavili počas záručnej doby a ktoré sa vyskytli aj napriek primeranej starostlivosti po odovzdaní diela (skryté vady). V oznámení Objednávateľ uvedie ako sa vady prejavujú. K oznámeniu prípadne predloží dôkazné prostriedky a navrhovaný termín ich odstránenia.
9.13	Zhotoviteľ je povinný na reklamáciu reagovať do 5 (piatich) pracovných dní po jej obdržaní a následne dohodnúť s Objednávateľom spôsob a primeranú lehotu bezodplatného odstránenia vady. Ak reklamuje Objednávateľ u Zhotoviteľa vady zhotoveného diela v záručnej dobe, je Zhotoviteľ povinný tieto odstrániť v technicky najkratšom možnom čase. Objednávateľ môže poskytnúť na požiadanie Zhotoviteľa dlhšiu lehotu, ak odstránenie vady vyžaduje dlhšiu lehotu. V prípade, ak nedôjde medzi stranami k dohode ohľadom lehoty na odstránenie vád diela, táto lehota bude (30) dní od obdržania reklamácie Objednávateľa Zhotoviteľom. V prípade nedodržania tejto lehoty pre odstránenie vád zo strany Zhotoviteľa je Objednávateľ oprávnený uplatniť si u Zhotoviteľa právo na zmluvnú pokutu vo výške 20 eur za každý deň omeškania.
9.14	Zhotoviteľ je povinný vypratať stavenisko v termíne určenom v preberacom protokole podľa bodu 9.7. tohto článku Zmluvy o dielo. V prípade nedodržania termínu pre vypratanie staveniska Zhotoviteľom je Objednávateľ oprávnený uplatniť si u Zhotoviteľa právo na zmluvnú pokutu vo výške 20 eur za každý deň omeškania.

Článok X 
Právne predpisy

10.1	Pri plnení tejto Zmluvy o dielo sa riadia zmluvné strany v prvom rade jej ustanoveniami. Právny vzťah založený touto Zmluvou o dielo sa riadi právnym poriadkom Slovenskej republiky. 

Článok XI
Riešenie sporov

11.1	Spory zmluvnej povahy budú zmluvné strany riešiť prednostne zmierovacími rokovaniami na úrovni štatutárnych orgánov zmluvných strán.
11.2	V prípade neúspešnosti zmierovacieho konania uplatnia zmluvné strany spory na príslušnom súde Slovenskej republiky.

                                               Článok XII
                                               Doručovanie

12.1	Pokiaľ nie je v tejto Zmluve o dielo uvedené inak, všetky písomnosti musia byť doručované na adresy strán uvedené v čl. I tejto Zmluvy o dielo alebo na iné adresy, ktorú si strany oznámia. Písomnosť sa považuje za doručenú za nasledovných  podmienok:
a)	v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou; 
b)	v prípade doručovania prostredníctvom Slovenskej pošty, a.s. alebo kuriérnej služby doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.

Článok XIII
Všeobecné a záverečné ustanovenia

13.1	Žiadna zo zmluvných strán nesmie postúpiť práva a povinnosti vyplývajúce z tejto Zmluvy o dielo na tretiu osobu bez predchádzajúceho písomného súhlasu druhej strany.
13.2	Akékoľvek dohody, zmeny, alebo doplnenia k tejto Zmluve o dielo sú pre strany záväzné len vtedy, keď sú obojstranne podpísané a nadobudnú účinnosť. Návrhy dodatkov k tejto Zmluve o dielo môže predkladať ktorákoľvek zo zmluvných strán.
13.3	V prípade zmeny obchodného mena, atestov,  čísla účtu alebo iných údajov alebo skutočností, potrebných pre riadne plnenie tejto Zmluvy o dielo, každá zo zmluvných strán oznámi túto skutočnosť bezodkladne druhej strane.
13.4	Jednotlivé ustanovenia tejto Zmluvy o dielo sú oddeliteľné v tom zmysle, že neplatnosť niektorého z nich nespôsobuje neplatnosť tejto Zmluvy o dielo ako celku. Pokiaľ by sa v dôsledku zmeny právnej úpravy niektoré ustanovenie tejto Zmluvy o dielo dostalo do rozporu so slovenským právnym poriadkom (ďalej len "kolízne ustanovenie") a predmetný rozpor by spôsoboval neplatnosť tejto Zmluvy o dielo ako takej, bude táto Zmluva o dielo posudzovaná, akoby kolízne ustanovenie nikdy neobsahovala a vzťah zmluvných strán sa bude v tejto záležitosti spravovať všeobecne záväznými právnymi predpismi, pokiaľ sa zmluvné strany nedohodnú na znení nového ustanovenia, ktoré by nahradilo kolízne ustanovenie.
13.5	Prílohami tejto Zmluvy o dielo sú:
Príloha č. 1 – Situácia  z projektovej dokumentácie
Príloha č. 2 – Cenová ponuka Zhotoviteľa zo dňa .............
13.6	Zmluvné strany vyhlasujú, že túto Zmluvu o dielo riadne prečítali, jej obsahu porozumeli. Táto Zmluva o dielo sa vyhotovuje v 4 (štyroch) rovnopisoch v slovenskom jazyku, z ktorých dva dostane Zhotoviteľ a dva dostane Objednávateľ.
13.7	Táto Zmluva o dielo nadobúda platnosť dňom jej podpisu obidvoma zmluvnými stranami a účinnosť nasledujúci deň po zverejnení na web stránke mestskej časti Bratislava-Petržalka.

V Bratislave, dňa 	V Bratislave, dňa

Za Objednávateľa	Za Zhotoviteľa
Mestská časť Bratislava-Petržalka:			

................................................                                          ............................................		
Ing. Vladimír Bajan		
starosta 		konateľ